open-index/open-wikipedia-markdown huggingface dataset:
ג'ו אן מורגן

**ג'ו אן הארדין מורגן** (באנגלית: **JoAnn Hardin Morgan**; נולדה ב-4 בדצמבר 1940) היא מהנדסת אווירונאוטיקה אמריקאית, שהייתה האישה הראשונה בתפקיד הנדסי כלשהו במרכז החלל על שם קנדי בפלורידה, ארצות הברית. כמו כן הייתה מורגן לאישה הראשונה ששימשה בתפקיד ניהולי בכיר במרכז החלל קנדי. במהלך הקריירה שלה בנאס"א, שהתפרשה על פני 40 שנה, הייתה מעורבת בהיבטים מגוונים של טיסות חלל מאוישות.

## במרכז החלל קנדי
בשנת 1963 החלה מורגן לעבוד במשרה מלאה במרכז החלל קנדי. היא הייתה אז המהנדסת היחידה בצוות גדול של מהנדסים, ובאירועים שונים ציינה כי הייתה האישה היחידה במרכז החלל בתפקיד הנדסי "למשך זמן רב מאוד". מורגן הייתה האישה היחידה בתפקיד מהנדסת בחדר הבקרה של השיגורים לחלל, בעת שיגור משימת אפולו 11 לירח, ב - 16 ביולי 1969. בראיונות שהעניקה ברבות השנים, נזכרה מורגן כי במשך 15 שנות עבודתה הראשונות במרכז החלל, לא היו שירותי נשים בבניין בו עבדה.

מורגן זכתה במלגה ייחודית ללימודים על מנת להכשירה לתפקידי ניהול במרכז החלל, ופנתה ללימודי תואר שני במדעים באוניברסיטת סטאנפורד, אותו קיבלה בשנת 1977. שנתיים לאחר מכן מונתה לתפקיד ראש המחלקה לשירותי המחישוב במרכז החלל קנדי. מאוחר יותר שימשה מורגן בתפקיד מנהלת קשרי חוץ ופיתוח עסקי של מרכז החלל, ובשנת 2002 הייתה לסגנית בפועל של מנהל מרכז החלל קנדי. היא פרשה משירות בנאס"א בשנת 2003 לאחר קריירה בת 45 שנה.
ממוזער|ימין| ג'ו אן מורגן במרכז בקרת השיגור בעת השיגור של אפולו 11

## אותות הוקרה והחיים לאחר הפרישה מנאס"א
מורגן זכתה לאותות הוקרה רבים, עוד בעת שירותה בנאס"א.

בשנים 1995 ו -1998 קיבלה אות הוקרה נשיאותי על תפקידי ניהול, מנשיא ארצות הברית דאז, ביל קלינטון.

מורגן נכללה בקיר התהילה של פלורידה לנשים (Florida Women's Hall of Fame). זכתה במדליות נאס"א להנהגה יוצאת דופן בשנים 1991 ו-2001 ובאותות הוקרה רבים מארגוני מהנדסים בארצות הברית. מורגן חברה בארגון מהנדסי התעופה והחלל של ארהב"ב (AIAA) וארגונים נוספים.

## קישורים חיצוניים

* ביוגרפיה של מורגן באתר נאס"א
* 
* 

קטגוריה:עובדי נאס"א
קטגוריה:עובדות נאס"א
קטגוריה:תוכנית אפולו
קטגוריה:מהנדסות אווירונאוטיקה אמריקאיות
קטגוריה:מהנדסי אווירונאוטיקה אמריקאים
קטגוריה:בוגרי אוניברסיטת המדינה של ג'קסונוויל
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:אמריקאיות שנולדו ב-1940
קטגוריה:אמריקאים שנולדו ב-1940
מורגן גריפית'

**הווארד מורגן גריפית**' (באנגלית: **Howard Morgan Griffith**; נולד ב-15 במרץ 1958) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של קהיליית וירג'יניה, מאז 2011. טרם היבחרו אל הקונגרס האמריקאי כיהן גריפית' כמנהיג הרוב בבית הנבחרים המדינתי של וירג'יניה כנציגו של מחוז הבחירה השמיני בשנים 1994–2011. הוא חבר המפלגה הרפובליקנית.

## ביוגרפיה
גריפית' נולד בפילדלפיה שבפנסילבניה, אך בינקותו עברה משפחתו עברה לסיילם שבווירג'יניה. הוא למד בבית הספר התיכון אנדרו לואיס, והשלים את לימודיו בשנת 1976. ב-1980 סיים את לימודיו במכללת אמורי והנרי. כעבור שלוש שנים, ב-1983, גריפית' השלים לימודי תואר שני במשפטים בבית הספר למשפטים של אוניברסיטת וושינגטון ולי. לאחר לימודי המשפטים התיישב גריפית' בסיילם, שם עבד כעורך דין פרטי שהתמקד בעבירות תעבורה ונהיגה בשכרות. ב-23 ביוני 2008, הודיע משרד עורכי הדין "Albo & Oblon LLP", המנוהל על ידי חבר בית הנבחרים המדינתי דייב אלבו, כי גריפית' הצטרף למשרד כראש "משרד רונאוק/ניו סיילם".

בשנת 1996 החל גריפית' לעסוק ברצינות בפוליטיקה של ארצות הברית, כשנבחר ליושב ראש המפלגה הרפובליקנית בסיילם. הוא מילא תפקיד זה בין השנים 1986–1988 ושוב פעם מ-1991 עד 1994. בשנת 1993 נבחר אל בית הנבחרים המדינתי של וירג'יניה והביס את הווארד פאקט, מועמד המפלגה הדמוקרטית. הוא שימש כסגן יו"ר ועדת הכללים בבית הנבחרים של וירג'יניה. גריפית' היה חבר בוועדת המשפט וישב בראשות ועדת המשנה למשפט פלילי. הוא שימש גם בוועדת המסחר והעבודה ובוועדת הצבא, המשטרה ובטיחות הציבור. ב-2000 נבחר גריפית' למנהיג סיעת הרוב והיה לרפובליקני הראשון שמילא תפקיד זה בהיסטוריה של וירג'יניה.

במהלך בחירות אמצע הכהונה ב-2010 היה גריפית' מועמד המפלגה הרפובליקנית נגד חבר הקונגרס הדמוקרטי ריק באוצ'ר , שנבחר לראשונה לתפקידו ב-1982. בית מגוריו של גריפית' בסיילם שכן מחוץ לגבולות מחוז הקונגרס התשיעי, אלא במחוז הקונגרס השישי שייצג את בוב גולדט  הרפובליקני. עם זאת, מחוז הקונגרס התשיעי בו התמודד חפף כמעט את כל שטחי מחוז הבחירה השמיני שייצג גריפית' בבית המחוקקים המדינתי. גריפית' פתח במסע בחירות אל הקונגרס של ארצות הברית לאחר שבאוצ'ר הצביע בעד "חוק האנרגיה הנקייה" שהגה ממשל ברק אובמה. באוצ'ר מיקד את הקמפיין שלו בעובדה שגריפית' לא התגורר בשטחי המחוז, בעוד גריפית' מיתג את באוצ'ר כחותמת גומי עבור אובמה וננסי פלוסי. ביום הבחירות הכלליות גבר גריפית' בקושי על באוצ'ר ונבחר אל הקונגרס ה-112.

## קישורים חיצוניים

* 

* אתר האינטרנט האישי של גריפית' 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:בוגרי מכללת אמורי והנרי
קטגוריה:בוגרי בית הספר למשפטים באוניברסיטת וושינגטון ולי
קטגוריה:חברי האספה הכללית של וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1958
גלנדז'יק

**גלנדז'יק** (ברוסית: **Геленджик**) היא עיר לחופו של הים השחור, בדרום-מערבו של חבל קרסנודאר ברוסיה.

גלנדז'יק היא עיר נופש גדולה על חוף הים השחור של הקווקז. מאז 23 במרץ 2001 גלנדז'יק הוא אתר בריאות בעל חשיבות פדרלית.

רצועת החוף של אתר הנופש גלנדז'יק כוללת 114 אזורי חוף עם חלוקי נחל, אורכם הכולל של החופים הוא 20,423 מ'. במרכז מפרץ ג'לנדז'יק, הוקם חוף חולי מלאכותי באורך של 1000 מ' ושטח של 5.5 דונם.

העיר ממוקמת 25 קילומטרים דרום-מזרחית מנובורוסייסק, 180 ק"מ דרומית-מערבית מקרסנודאר ו-250 ק"מ צפונית-מערבית מסוצ'י (בכביש).

## קישורים חיצוניים

* 

## הערות שוליים

קטגוריה:הים השחור: יישובים
קטגוריה:חבל מנהלי קרסנודאר: ערים
קטגוריה:יישובים שהוקמו ב-1831
קטגוריה:הים השחור: ערי נמל
קטגוריה:רוסיה: ערי נמל
קטגוריה:אירופה: ערי נמל
יחסי מרוקו–תאילנד

**יחסי מרוקו–תאילנד** הם יחסי החוץ בין מרוקו ותאילנד.

## סקירה כללית
שתי המדינות כוננו יחסים דיפלומטיים בשנת 1984. ב-2 ביולי 2018 נחתם בין המדינות הסכם בתחום החינוך. הסחר בין המדינות די מצומצם, אולם קיים פוטנציאל אדיר להרחבת הסחר בין המדינות.

## נציגויות דיפלומטיות
* מרוקו מחזיקה בתאילנד שגרירות בבנגקוק.
* תאילנד מחזיקה במרוקו שגרירות ברבאט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אליס דה וולף קלוג

**אליס דה וולף קלוג** (באנגלית: **Alice De Wolf Kellogg**; 27 בדצמבר 1862 – 4 בפברואר 1900) הייתה ציירת אמריקאית, שעבודותיה הוצגו בתערוכה הקולומביאנית העולמית בשנת 1893.

## ביוגרפיה
אליס דה וולף קלוג נולדה בשיקגו, אילינוי, החמישית מבין שש בנות שנולדו לרופא ג'ון לאונרד קלוג ואשתו מרי קלוג. אליס הצעירה סבלה מדלקת מפרקים. בעידודו של אביה ג'ון, שעסק ברפואה הוליסטית, אליס חיפשה הקלה בכאבי הראש והדיכאון על ידי לימוד רעיונות ושיטות טיפול מטאפיזיות שונות.

ככל שההזדמנויות החינוכיות נפתחו לרשותן במאה ה-19, האמניות הפכו לחלק מהחיים המקצועיים, כולל הקמת אגודות אמנות משלהן. עבודות יצירה שנעשו על ידי נשים נחשבו לנחותות, וכדי לסייע ולהתגבר על כך נשים הפכו ל"קולניות ובטוחות יותר ויותר" בקידום עבודתן, וכך הפכו לחלק מהדימוי המתהווה של "האישה החדשה" המשכילה, המודרנית והחופשית יותר. האמנים בתקופה ההיא "מילאו תפקידים מכריעים בייצוג האישה החדשה, הן על ידי ציור תמונות של הדימוי והן על פי דוגמה לחיקוי במהלך אורח חייהן."

250px|ממוזער|האם
קלוג למדה באקדמיה לאמנויות יפות, שם זכתה בפרס הגבוה של בית הספר - שכר לימוד של שלושה חודשים, והחלה ללמד בשנת 1887. באותה שנה נסעה לאירופה, שם בילתה באנגליה ולמדה בפריז באקדמיה ז'וליאן, באקדמיה קולארוסי, והאטלייה הפרטי של הצייר האמריקני צ'ארלס לסאר. ההתכתבויות שלה על חוויותיה ועבודתה עם חבריה הסטודנטים האמריקאים בבתי ספר לאמנות הם תיעוד רב ערך של החיים כאמנית אמריקאית באירופה. המכתבים נמצאים כעת בארכיון המכון לאמנות אמריקאית סמיתסוניאן. קלוג הציגה ציורים בסלון פריז 1888 ו- 1889 ובתערוכה העולמית של 1889.

עבודתה הידועה ביותר היא "האם", ציור משנת 1889 שהוצג בבניין האישה בתערוכה הקולומביאנית העולמית בשנת 1893. באותה תערוכה הציגה גם ציורים בארמון לאמנויות יפות ובבניין אילינוי הציור היה וריאציה מודרנית לנושא מדונה, המתאר אישה החזיקה תינוק ישן על ברכיה. אגודת האמנים האמריקאיים בחרה בקלוג להצטרף לארגונם לאחר שהציור הוצג בתערוכה השנתית שלהם בשנת 1891, והציור שוחזר כשער של גיליון ינואר 1893 של מגזין מפורסם.

עבודותיה נמצאות באוסף הקבוע של מוזיאון ג'יין אדמס הול.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:התערוכה העולמית של שיקגו (1893): אישים
קטגוריה:ציירות אמריקאיות
קטגוריה:ציירים אמריקאים
קטגוריה:אמריקאיות שנולדו ב-1862
קטגוריה:אמריקאים שנולדו ב-1862
קטגוריה:אמריקאיות שנפטרו ב-1900
קטגוריה:אמריקאים שנפטרו ב-1900
יחסי ארמניה–מרוקו

**יחסי ארמניה–מרוקו** הם היחסים הדיפלומטיים שבין **[[ארמניה]]** לבין **[[ממלכת מרוקו]]**.

## סקירה כללית
שתי המדינות כוננו יחסים דיפלומטיים ביוני 1992. הסחר בין המדינות מצומצם, ובשנת 2019 הסתכם ב-357,000 דולר. בין השנים 1994–2009 יוצגה ארמניה במרוקו באמצעות שגרירותה בקהיר, מצרים. משנת 2013 מיוצגת מרוקו באמצעות שגרירותה בקייב, אוקראינה.

## נציגויות דיפלומטיות
* ארמניה אינה מיוצגת במרוקו לא בדרג השגרירות ולא בדרג הקונסוליה.
* מרוקו מיוצגת בארמניה באמצעות שגרירותה בקייב, אוקראינה, ובנוסף מחזיקה קונסוליית כבוד בירוואן.

## קישורים חיצוניים

* יחסי ארמניה–מרוקו באתר משרד החוץ הארמני

## הערות שוליים

קטגוריה:ערכים ללא קטגוריות פיזיות - יחסי חוץ
הואור

**הואור** (באנגלית: **Huor**) היה דמות בדיונית מהלגנדריום של הסופר טולקין. הואור היה אחד מן האדין, ואחד מגדולי גיבורי האדם במהלך העידן הראשון.

## ביוגרפיה
הואור היה נכדו של הדור, מייסד בית מרך או בית הדור, וחי בדור לומין בהיתלום. הואור היה בנו של גלדור הגבוה מבית מרך והרת מההלדין, והיה לו אח גדול יותר הורין.

בשנת 458 לעידן הראשון חיו הואור והורין עם קרוביהם ביער ברתיל, כשהצטרפו למלחמה נגד מורגות וחייליו האורקים. האחים הגיעו בסופו של דבר לעמק סיריון, אך נותקו מחברתם. נרדפים על ידי אורקים, הולא אולמו גרם לערפל להתאבך מעלה מהנהרות, כך איבדו האורקים את השניים והאחים נמלטו לדימבר. שם שני עיטים הרימו אותם והביאו אותם לגונדולין.

המלך טורגון מגונדולין קיבל את האחים בברכה וזכר את נבואתו של אולמו כי בית הדור יסייע לגונדולין בשעת הצורך הגדולה ביותר שלהם. טורגון רצה שהם יישארו כי הוא אהב אותם, אך האחים רצו לחזור לקרובי משפחתם. האחים נשבעו שבועה לשמור על סודו של גונדולין, והעיטים החזירו אותם לדור לומין.

בשנת 462 לעידן הראשון, מורגות תקף את היתלום, ואביו של הואור, גלדור נהרג בהגנה על ארד וותרין.

בערך בשנת 470, התחתן הואור עם ריאן מבית באור, מעט לאחר מכן, ריאן נכנסה להריון עם בנם טואור. לו קרא כך עוד לפני הלידה. הואור נאלץ לעזוב את ביתו כשהוא נקרא לגיוס לצבא המלך פינגון.

### נירנית ארנוידיאד

במהלך הנירנית ארנוידיאד בשנה שלאחר מכן, לחם הואור לצד אחיו, הורין ובניו של הדור. בעיצומו של הקרב הוא נפגש שוב עם טורגון, ופגישתם הייתה טובה. כאשר הקרב אבד, עמדו הואור והורין צד אל צד בעמדת לחימה מול האורקים, ואפשרו לטורגון לברוח. לבסוף הואור נהרג על ידי חץ מורעל שפגע בו בעינו. 

## צאצאיו טואור ואארנדיל
לאחר שנודעו תוצאות הקרב ובהיעדר מידע על אשר קרה להואור,  שקעה ריאן בייאוש ועזבה את דור-לומין בעודה בהריון עם בנו של הואור. היא הייתה נספית בוודאי אלמלא באו לעזרתה העלפים האפורים,  עלפי הסינדר שהביאו אותה למקום משכנם בהרים שממערב לאגם מיתרים. שם נולד טואור. ריאן קראה לו בשם אשר בחר אביו לפני צאתו למלחמה וביקשה מהעלפים לאמצו ולגדלו כי עליה לחפש את הואור,  העלף אנאל אשר לחם וחזר מהקרב סיפר אז לריאן כי הואור נספה בקרב לצד הורין אחיו והוא טמון בתל הנופלים הגדול שהקימו האורקים בשדה הקרב. בצערה עזבה ריאן את משכן העלפים והגיעה להוד-אן-נדנגין, גבעת ההרוגים, וראתה את תלוליות השרידים הנרקבות והמושחתות, ואז לקתה בחולי ומתה בשנת 473 לספירה.

אף על פי שלא זכה לראות כלל את בנו טואור, נובעת חלק מתהילתו של הואור, מתהילתו של טואור, אשר היה אחד מגדולי האדין, ואף התחתן עם עלפית.

טוהור גם זכור על ידי הנומנורים כסבו ההרואי של אארנדיל המבורך.

קטגוריה:שר הטבעות: דמויות
שבורי לב

**שבורי לב** הוא סינגל שהקליט הזמר הישראלי חנן בן ארי. השיר יצא לאור ב-20 באוגוסט 2020, בחברת התקליטים יוניסל.

## רקע
בן ארי ביצע את השיר לראשונה כבר בהשקת אלבומו השני "לא לבד" בקיץ 2018 באמפי שוני, לא לפני שהכריז שהוא עומד להשמיע שיר מהאלבום השלישי.

## וידאו קליפ
בווידאו קליפ של השיר נראה בן ארי מבצע את השיר על פסנתר, כאשר חלק ממילות השיר מוצגות סביבו כאותיות זוהרות. נכון לספטמבר 2025, לשיר יש למעלה מ-10 מיליון צפיות ביוטיוב.

## גרסאות כיסוי
מספר חודשים לאחר צאת השיר, אמר בן ארי, בתגובה לשאלה שנשאל על ידי עוקב באינסטגרם, שהיה רוצה שאברהם פריד יבצע את השיר. פריד נענה, וב-9 בנובמבר 2020 פרסם ביצוע משלו לשיר. מלבד גרסה זאת ואחרות, יצאו לשיר גם גרסאות כיסוי ביידיש (על ידי מוטי אילוביץ'), בצרפתית, ובאנגלית. עיבוד נוסף לאנגלית ביצע תמיר גרינברג בתוכנית "הכוכב הבא".

גרסת כיסוי נוספת ביידיש הוציא אברהם פריד יחד עם בנצי קלצקין במסגרת אלבומו פרויקט רילקס עם אברהם פריד 2.
במהלך מלחמת חרבות ברזל, מ', לוחם ימ"מ, שנלחם במלחמה הוציא מספר קאברים לשירים לזכר חבריו שנהרגו. אחד מהם הוא שבורי לב, הוא אף ניגן את שבורי לב כחלק מהטקס הממלכתי לטבח השבעה באוקטובר.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קטגוריה:שירים על כאב לב
ג'ין ביל וילדה

**ג'ין ביל וילדה** (באנגלית: **Gene H. Bell-Villada**; נולד ב-1941, האיטי) הוא מבקר ספרות, סופר ומתרגם האיטי ממוצא אמריקאי.

## ביוגרפיה
וילדה נולד בשנת 1941 בהאיטי להורים אמריקאים. מלבד בהאיטי, הוא גדל בפוארטו ריקו, בוונצואלה ובקובה. הוא בעל תואר ראשון מאוניברסיטת אריזונה, תואר שני מאוניברסיטת קליפורניה בברקלי ותואר דוקטור מאוניברסיטת הרווארד והוא פרופסור במכללת ויליאמס מאז 1975.

ביקורתו הספרותית בולטת בדעותיה הקשות כלפי ולדימיר נבוקוב.

## עבודותיו וספריו
* גרסיה מרקס: האיש ועבודתו (1990)
* תעלומת קרלוס צ'אדוויק: רומן של חיי קולג' וטרור פוליטי (1990)
* הפסנתרן שאהב את איין ראנד: נובלה ו-13 סיפורים (1998)
* אמנות למען האמנות (1998)
* בורחס וסיפורתו: מדריך לאמנותו ומוחו (2000)
* אמריקאי מעבר לים (2005)
* על נבוקוב, איין ראנד והמוח הליברטריאני (2013)

## הערות שוליים

קטגוריה:האיטים ממוצא אמריקאי
קטגוריה:סופרים אמריקאים
קטגוריה:מתרגמים אמריקאים
קטגוריה:מבקרי ספרות אמריקאים
קטגוריה:עיתונאים אמריקאים
קטגוריה:בוגרי אוניברסיטת אריזונה
קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1941
קורס הטיס בבייקרספילד

**קורס הטיס בבייקרספילד** היה קורס טיס מזורז שנערך במרץ 1948 בייקרספילד שבקליפורניה להכשרת טייסים יהודים, רובם בני היישוב, לשמש כטייסים במלחמת העצמאות. הקורס המקוצר נמשך ארבעה חודשים ונערך בחשאיות כדי שלא יתגלה על ידי השלטונות. מארגן הקורס היה טדי קולק ובין בוגריו הידועים: אמנון (זיסט) ברמן, שפיקד על הקורס, זהרה לביטוב, שלמה להט (לנדאו), עמנואל רוטשטיין וופלטיאל מקלף. הקורס פוזר ביוני 1948 לאחר שסוכני הבולשת הפדרלית גילו על המתרחש.

## הקמה
אלינור רודניק, בתו של אוסקר רודניק שהיה מבין היהודים העשירים בארצות הברית בשנות ה־40, הייתה בעלת שדה תעופה פרטי בדרום בייקרספילד שבקליפורניה, שבו פעלו מטוסים פרטיים, מוניות אוויר ובית ספר לטיסה. לאחר ששמעה על פעילות הרכש של אל שווימר למען היישוב היהודי, יצרה קשר עם טדי קולק, שעמד בראש משלחת הרכש של "ההגנה" בארצות הברית. השניים שיתפו פעולה ברכישת מטוסים, חלפים ונשק ליישוב, ורודניק אף הציעה להכשיר טייסים בבית הספר שלה לשירות האוויר של ההגנה, הגוף שקדם לחיל האוויר הישראלי. משה גורן, שלמד בארצות הברית, הופקד על גיוס 15 מועמדים לקורס טיס מבין הצעירים הארץ־ישראלים, בעיקר מפקדי הפלמ"ח, אך הצליח לגייס 13 בלבד.

## הקורס
ב־1 במרץ 1948 החלו 13 חניכים את קורס הטיס בשדה התעופה של אלינור רודניק בבייקרספילד. רק שניים מהם, עודד אברבנאל ומאיר חופשי, הגיעו עם ניסיון קודם. את ההכשרה העבירו שלושה מדריכים בוגרי הצבא האמריקאי – ג'ים קנילי, פול קליסי ופיט מאבל – שנשכרו על ידי רודניק.

הם אומנו על מטוסי אימון דו מושביים, וגם בססנה AT-17. מתכונת הקורס הייתה מרוכזת ומהירה כפי שהכשרו טייסים אמריקאים במלחמת העולם השנייה. ביום למדו לימודי תיאוריה (טיס, אווירודינמיקה, מטאורולוגיה) ובערב לימודי ניווט, שהועברו לטייסי מילואים אמריקאים במכללה סמוכה. הם טסו תחילה על מטוסים קלים מסוג "אירונקה צ'מפיון" ו"לוסקומב סילבאייר", ובהמשך על מטוסי "פיירצ'יילד PT-19" ו-"PT-26" (כ־70 שעות). בשלב הבסיסי על "וולטי BT-13 וליאנט" (כ־70 שעות נוספות), ובשלב המתקדם על AT-16 — גרסה קנדית של ההארוורד T-6 טקסן. הקורס הופסק ביוני 1948 לאחר שסוכני ה־FBI חשפו את הפעילות. במהלך הקורס הודחו שני חניכים: אמנון ברמן, מפקד הקורס, עקב סכסוך עם רודניק, ודן גילברט, לאחר שהתרסק בנחיתה. ברמן המשיך לשרת כטייס בחיל האוויר ונפל במלחמת העצמאות.

לאחר פיזור הקורס, רודניק העבירה כנפי טייס קטנות ממתכת ועליהן חרוטות המילים: "בייקרספילד איירפארק". רודניק הועמדה לדין בארצות הברית באשמה של הפרת הנייטרליות האמריקאית ונידונה לשנת מאסר על תנאי ולקנס כבד. פלטיאל מקלף ושרה גוברמן נישאו. למעט דן גילברט, חניכי הקורס הגיעו לישראל, הוצבו בטייסת א' בשדה דב, והשתתפו במלחמת העצמאות.

## הערות שוליים

קטגוריה:היסטוריה של חיל האוויר הישראלי
קטגוריה:תעופה צבאית: הכשרה ואימונים
קטגוריה:מלחמת העצמאות
קטגוריה:יהדות קליפורניה
קטגוריה:קליפורניה: היסטוריה
קטגוריה:1948 בארצות הברית
איך תנחמוני הבל

**אֵיךְ תְּנַחֲמוּנִי הֶבֶל** היא קינה לתשעה באב שחיבר הפייטן רבי אלעזר בירבי קליר. הקינה נקלטה בסדר הקינות לתשעה באב לפי מנהגי אשכנז. הקינה עוסקת בתיאור הצרות והגלויות שהיו מנת חלקו של עם ישראל לאורך הדורות, והפייטן מסרב להיענות לניסיונות התנחומים המופנים כלפיו. בשונה מקינות אחרות שנכתבו מפרספקטיבה של דור החורבן ומתארות אותו כמאורע מן ההווה, קינה זו מתארת את תחושות הקינה והאבל ממרחק של שנים רבות לאחר החורבן, ולכן גם את ניסיונות הנחמה בטענה שכבר חלף זמן רב. כדי לבטא עניין זה, בסוף כל מחרוזת חוזר הרפרן "וְאֵיךְ אֶנָּחֵם?!"

## מבנה הקינה
מבנה הקינה פשוט ביחס לקינות אחרות של רבי אלעזר בירבי קליר. הקינה בנויה במחרוזות בנות ארבעה טורים, ולכל מחרוזת חרוז משלה. המחרוזות יוצרות ביניהן אקרוסטיכון אלפביתי.

בסוף כל מחרוזת מופיע הרפרן "וְאֵיךְ אֶנָּחֵם?!", ובמחרוזת האחרונה, כדי להביע את התקווה לגאולה בעתיד, הוא משתנה ל"וְאָז אֶנָּחֵם". בקטע מגניזת קהיר נמצא נוסח המרחיב את הרפרן לכדי מחרוזת שלמה: "אֵיךְ אֶנָּחֵם, וְרָחַק מְנַחֵם, וְקוֹל אֲרִי נוֹהֵם, הַעַל אֵלֶּה אֶנָּחֵם".

פתיחת הקינה מבוססת על הפסוק , שבמקורו הוא תשובת איוב לניסיונות הנחמה של רעיו, וכאן הוסב לאמירה של המקונן על החורבן כלפי המנסים לנחם אותו. במחרוזת האחרונה הפייטן שב ושיבץ את מחציתו השנייה של הפסוק.

## תוכן הקינה
שתי המחרוזות הראשונות הן פתיחה לקינה, ומתארות את האבל המתמשך על החורבן לאורך השנים, ואת הסירוב להתנחם למרות הזמן שחלף.
בהמשך מונה הפייטן את ארבע המלכויות, בהתאם למדרשי חז"ל. במחרוזות ג–ח מתוארים חורבן בית המקדש הראשון וגלות בבל בידי נבוכדנצר. מחרוזות ט–י עוסקות במלכות פרס ומדי ובגזירות המן האגגי, ומחרוזות כ–ל במלכות יוון ובגזירות אנטיוכוס. מכאן ואילך (מ–פ) מתוארת גלות אדום, המתחילה בהשתלטות הקיסרות הרומית על ארץ ישראל וממשיכה בחורבן בית המקדש השני ובהרג הרב שנעשה אז. סוף הקינה מתאר את הצרות הממשיכות מאז ועד זמנו של המקונן, ואת החרפות שהיו מנת חלקם של היהודים תחת השלטון הביזנטי.

## קישורים חיצוניים

* הקינה בכתב יד אוקספורד, ספריית הבודליאנה Heb. f. 57, דף 4b ואילך, שמקורו בגניזת קהיר (דף התיקיה באתר הספרייה).
* 

## הערות שוליים

קטגוריה:קינות לתשעה באב
קטגוריה:פיוטי אלעזר בירבי קליר
קטגוריה:יצירות עם אקרוסטיכון
פרק ב' (סרט)

**פרק ב**' (באנגלית: **Chapter Two**) הוא סרט קולנוע קולנוע אמריקאי משנת 1979 בבימויו של רוברט מור, עם ג'יימס קאן מרשה מייסון, ולרי הרפר וג'וזף בולוניה בתפקידים הראשיים.

התסריט נכתב על ידי ניל סיימון והוא מבוסס על מחזה שלו בשם זה משנת 1977. סיימון כתב את המחזה לאחר מות אשתו ובו תיאר את המשבר שעבר בעקבות זה ואת התאוששותו שבעקבותיו נישא שוב (לשחקנית מרשה מייסון). 

מרשה מייסון הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט קומדיה או מוזיקלי.

ולרי הרפר הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

## תקציר העלילה
ג'ורג' שניידר (ג'יימס קאן) הוא סופר שחי בניו יורק. אשתו מתה לאחר 12 שנות נישואים והוא מתקשה לחזור לחיים רגילים. אחיו ליאו (ג'וזף בולוניה) רוצה לעזור לו ומתחיל להכיר לו נשים אך כל הדייטים אינם מוצלחים.

גם נישואיו של לאו עם מרילין (דברה מוני) הם על סף משבר.

ג'ני מקליין (מרשה מייסון) היא שחקנית שזה עתה התגרשה ומבלה הרבה עם חברתה פיי (ואלרי הרפר). לאו נותן לג'ורג' את מספר הטלפון של ג'ני שקיבל מפיי ומבקש ממנו להתקשר אליה. לאחר התלבטויות קשות הוא מתקשר ומתחיל ביניהם קשר שהולך ומתחזק עד שלאחר זמן קצר הוא מציע לה נישואים והיא מסכימה.

הם מתחתנים ונוסעים לירח דבש באיים הקריביים. הכל מתנהל יפה עד שג'ורג' נפגש עם חבר שמנחם אותו על מות אשתו. ג'ורג' נזכר באשתו המנוחה, נכנס לדיכאון ויחסו לג'ני נהיה גרוע עד כדי כך שהיא עוזבת וחוזרת לביתה שם היא מגלה את לאו ופיי מנהלים רומן.

זמן מה הם פרודים וג'ורג' מתעסק בכתיבת ספר חדש. פיי מגיעה ומתחילה לדבר על יחסיהם עד שלבסוף מתנצל ג'ורג' על התנהגותו והם מתחבקים.

## צוות השחקנים

## קישורים חיצוניים

*קדימון לפרק ב', באתר יוטיוב
*פרק ב', באתר TCM
קטגוריה:סרטי 1979
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות של ניל סיימון
קטגוריה:סרטים על סופרים
קטגוריה:סרטי קולומביה
קטגוריה:סרטי דרמה רומנטית
קטגוריה:סרטים ביוגרפיים
האיטים אמריקאים

**[[האיטים (קבוצה אתנית)|האיטים]] אמריקאים** הם תושבי האיטי, שמוצאם אמריקאי, והם כוללים צאצאים של שחורים חופשיים מארצות הברית שהיגרו להאיטי בתחילת המאה ה-19, כמו גם מהגרים וגולים מסיבות אחרות. בזמן רעידת האדמה בהאיטי בשנת 2010 חיו בהאיטי כ-45,000 אמריקאים.

## היסטוריה
בין מלחמת העצמאות של ארצות הברית למלחמת האזרחים האמריקנית, שחורים חופשיים רבים היגרו להאיטי, אך רק בשנת 1824, בתמיכת נשיא האיטי, ז'אן פייר בויאר, אושר מהלך זה בחוק, והממשל בהאיטי אף מימן את עלות ההגירה והבריחה. בקיץ 1824 החלו להגיע אלפי שחורים להאיטי, וזרם זה נמשך עד 1826, אז מדינת האיטי כבר לא מימנה את ההגירה.

במהלך הדיקטטורה של פרנסואה דובליה, אנשי עסקים אמריקאים רבים הגיעו להאיטי עם משפחותיהם כדי להפעיל את המפעלים שהוקמו שם.

## ראו גם
* ג'ין ביל וילדה

## הערות שוליים

*
צפרדע קצף אפריקאית

**צפרדע קצף אפריקאית** (שם מדעי: *Chiromantis rufescens*) היא מין של צפרדע ממשפחת הרקופוריים, החיה באפריקה המשוונית. למין זה תפוצה רחבה והוא אינו נמצא בסכנת הכחדה.

## מאפיינים
צפרדע זו מגיעה לאורך חמישה סנטימטרים אצל הזכרים ושישה סנטימטרים אצל הנקבות. הגב אפור או אפור-ירקרק, הבטן והגרון לבנים, והרגליים ירוקות-כחולות.

## תפוצה
הצפרדע נפוצה במדינות הבאות: ליבריה, קמרון, חוף השנהב, גבון, גאנה, גינאה, גינאה המשוונית, ניגריה, אוגנדה, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו וסיירה לאון.

## אורח חיים
הצפרדע נקראת כך על שם הקן שעשוי מקצף שהיא בונה על העצים. הצפרדע מטילה בקן את הביצים וכשהראשנים בוקעים הם נופלים למים וממשיכים להתפתח שם. הצפרדע שוכנת עצים ביערות הגשם של אפריקה המערבית וניזונה בעיקר מחרקים.

## קישורים חיצוניים

## הערות שוליים

קטגוריה:רקופוריים
קטגוריה:מרכז אפריקה: דו-חיים
קטגוריה:בעלי חיים ביערות הגשם האפריקאים
קטגוריה:בעלי חיים שתוארו ב-1869
קטגוריה:טקסונים שתוארו בידי אלברט גינטר
וילמוש בורשודי

**וילמוש בורשודי** (במקור **ויינברגר**, בהונגרית: **Borsody Vilmos**; מישקולץ, 25 במרץ 1857 – בודפשט, 26 באוגוסט 1904) היה שחקן, מנהל תיאטרון, לחשן יהודי-הונגרי.

## קורות חיים
בורשודי נולד במשפחה יהודית, בנם של וילמוש בורשודי (מקודם:שלמה ויינברגר) ושל יוזפה פהר (מקודם:פפי וייס). תחילה היה פקיד שיפוט וניהול של מחוז בטרנסילבניה, ואחר כך בשנת 1874 התחיל לשחק בתפקידי במה עם ג'רג' באלוג, ולבסוף קיבל לידיו תפקידי בימוי וניהול תיאטרון. את שם משפחתו ויינברגר שינה את לבורשודי בשנת 1883, באותה התקופה עבד גם כמנהל ההוצאה לפועל בסיראק. ב-15 ביוני 1901 קיבל על עצמו את ניהול "תיאטרון דאלוש". הוא לקח חלק פעיל בהקמת "איגוד השחקנים הארצי" בהונגריה, אשר להקמתו הוא בעצמו גייס 30,000 פורינט הונגרי. מאוחר יותר הפך ללחשן בתיאטרון ונפטר בתפקידו זה.

אשתו, קורנליה פריאל (חוסט, 1860 - בודפשט, 15 בפברואר 1923)  הייתה זמרת אופרטה, בתם של פטר פריאל ושל ברתה לאנג. משנת 1887 הופיעה עם בעלה.

בהמשך התגרש והתחתן עם אירמה ואי.

## תפקידים מרכזיים
* פאבוריט (: Die Hexe von Boissy)
* דיאנה (ז'אק אופנבך: )
* אנה (קרל מריה פון ובר: הקלע החופשי)

## הופיע עם
1874: ג'רג' באלוג; 1878: קותי; 1879: גאבור יאקאבפי; 1883–85: יאנוש יאני; 1886–1888: ז'יגמונד שאגי; 1890: ג'וניור קארויאי ג'וניור; 1891: זיגמונד סאגי; 1892: ינה וספרם; 1893: שאנדור דובו; 1894: ינה וספרם.

כמנהל תיאטרון

1886; 1888: בסומבור; 1900: בתיאטרון דאלוש.

## לקריאה נוספת
* לקסיקון תיאטרון הונגרי
* לקסיקון אומנויות הבמה ההונגריות (1929-1931, מהדורה אלדאר שופפלין)

## הערות שוליים

קטגוריה:שחקני תיאטרון יהודים הונגרים
קטגוריה:מפיקי תיאטרון יהודים
קטגוריה:תיאטרון הונגרי
קטגוריה:מישקולץ: אישים
קטגוריה:הונגרים שנולדו ב-1857
קטגוריה:הונגרים שנפטרו ב-1904
ספניה GTA

**ספניה GTA** (באנגלית: **Spania GTA**) לשעבר **GTA מוטור** (באנגלית: **GTA Motor**) היא יצרנית מכוניות-על, שבסיסה בולנסיה שבספרד. היא הוקמה בשנת 2005 על ידי דומינגו אוצ'ואה. היא התפרסמה בעולם בעקבות מכונית העל הראשונה שלה והנוכחית, GTA ספאנו, שמיוצרת באופן מלא משנת 2013.

## דגמים
### GTA ספאנו
היא מכונית על במרכב קופה בעלת מנוע בנזין V10 צילינדרים בנפח 8.3 ליטר טווין טורבו המספק כ-840 כ"ס ב-6,300 סל"ד או מנוע בנזין V10 צילינדרים בנפח 8.0 ליטר טווין טורבו המספק כ-925 כ"ס ב-6,300 סל"ד. המהירות המרבית שלה עומדת על 350 קמ"ש (למנוע 8.3 ליטר) או 370 קמ"ש (למנוע 8.0 ליטר). התאוצה מ-0 ל-100 קמ"ש אורכת 3.0 שניות במנוע 8.3 ליטר ו-2.9 שניות במנוע 8.0 ליטר.

## גלריה

קובץ:GTA Spano - Flickr - Alexandre Prévot (cropped).jpg|GTA ספאנו


## קישורים חיצוניים

* 
## הערות שוליים

קטגוריה:יצרני רכבי ספורט
קטגוריה:יצרני רכב ספרדיים
GTA
אירוספייס

ממוזער| מבט על האטמוספירה של כדור הארץ עם הירח ברקע
**אירוספייס** (מאנגלית: **Aerospace**) הוא מונח המשמש להתייחסות קולקטיבית לאטמוספירה ולחלל החיצון. הפעילות הכוללת באירוספייס מגוונת ביותר, עם שפע של יישומים מסחריים, תעשייתיים וצבאיים. הנדסת אירוספייס (הנדסת אווירונאוטיקה) מורכבת מאווירונאוטיקה ואסטרונאוטיקה. ארגוני אירוספייס חוקרים, מתכננים, מייצרים, מפעילים או מתחזקים מטוסים וחלליות.

תחילת ה"חלל" וסיום ה"אוויר" נחשבים כ-100 ק"מ מעל פני הקרקע על פי ההסבר הפיזי שלחץ האוויר בגובה זה נמוך מכדי שגוף מרים ייצור כוח הרמה משמעותי מבלי לעלות על המהירות המסלולית (orbital speed).

## סקירה כללית
במרבית המדינות המתועשות, תעשיית האירוספייס היא שיתוף פעולה של המגזר הציבורי והפרטי. לדוגמה, בכמה מדינות יש תוכנית חלל אזרחית במימון הממשלה, למשל סוכנות האווירונאוטיקה והחלל הלאומית (נאס"א) בארצות הברית, סוכנות החלל האירופית, סוכנות החלל הקנדית, הארגון ההודי לחקר החלל, הסוכנות היפנית לחקר החלל, רוסקוסמוס ברוסיה, מינהל החלל הלאומי של סין, SUPARCO בפקיסטן, סוכנות החלל האיראנית, והמכון לחקר התעופה בקוריאה הדרומית.

לצד תוכניות החלל הציבורי הללו, חברות רבות מייצרות כלים ורכיבים טכניים כמו חלליות ולוויינים. כמה חברות ידועות שעוסקות בתוכניות חלל כוללות את התעשייה האווירית לישראל, בואינג, קובהאם, איירבוס, SpaceX, לוקהיד מרטין, יונייטד טכנולוג'יס, MDA ונורת'רופ גראמן. חברות אלה עוסקות גם בתחומים אחרים בחלל.

## ייצור

תעשיית הייצור בתחום האירוספייס היא עתירת טכנולוגיה, המייצרת "מטוסים, טילים מונחים, רכבי חלל, מנועי מטוסים, יחידות הנעה וחלקים נלווים". מרבית הענף מיועד לעבודה ממשלתית. עבור כל יצרן ציוד מקורי (OEM), ממשלת ארצות הברית הקצתה קוד ישות מסחרית וממשלתית (CAGE). קודים אלה מסייעים בזיהוי כל יצרן, מתקני תיקונים וספקים שווים אחר קריטיים בתעשיית האירוספייס.

## ראו גם
* אווירודינמיקה
* אווירונאוטיקה
* הנדסת אווירונאוטיקה
* כלי טיס
* אסטרונאוטיקה
* סוכנות חלל
* חקר החלל
* חללית

## קישורים חיצוניים

## הערות שוליים

קטגוריה:האדם בחלל
קטגוריה:אווירונאוטיקה
פרנוש סמדי

**פרנוש סמדי** (בפרסית: **فرنوش صمدی**) היא תסריטאית ובמאית קולנוע איראנית. סרטה הקצר "השתיקה" היה מועמד לפרס דקל הזהב בפסטיבל קאן 2016.

## ביוגרפיה
סמדי נולדה בעיר אספהאן שבאיראן. בצעירותה היגרה לאיטליה, שם סיימה את לימודיה באקדמיה לאמנות של רומא.

במהלך המאה ה-21 ביימה מספר רב של סרטים קצרים כגון "השתיקה" (2016), "מבט" (2017), ו"חוק של 180°" (2020). "השתיקה", סרטה הקצר הראשון, אותו ביימה לצד עלי אסגרי, הוקרן בבכורה עולמית בתחרות פסטיבל הקולנוע בקאן בשנת 2016 והיה מועמד לפרס דקל הזהב, אולם הוא לא זכה. סרטה הקצר השני, "מבט", הוקרן בבכורה עולמית בפסטיבל לוקרנו 2017 וזכה בפרס חבר השופטים עבור הסרט הקצר בשידור החי הטוב ביותר של מכון הסרטים האמריקאי. בשנת 2018 זכה הסרט בפרס עגלת הזהב בפסטיבל הסרטים של זאגרב.

סמדי כתבה את התסריט לסרט "היעלמות", אותו ביים עלי אסגרי, אשר הוקרן לראשונה בפסטיבל הסרטים הבינלאומי בוונציה ובפסטיבל הסרטים הבינלאומי בטורונטו בשנת 2017. הסרט זכה בפרס הסרט הטוב ביותר בפסטיבל הסרטים הבינלאומי בסינגפור בשנת 2017. סרטה הראשון אותו כתבה וביימה, "חוק של 180°", הוקרן בפסטיבל הסרטים הבינלאומי בטורונטו בשנת 2020, וזכה בפרס פסטיבל הסרטים של ואיאדוליד לצד שתי מועמדויות לפרס קריסטל סימורג על "האפקטים הקוליים הטובים ביותר" ו"שחקנית המשנה הטובה ביותר" עבור אזיטה חג'יאן.

## קישורים חיצוניים

* פרנוש סמדי באתר פסטיבל קאן
* פרנוש סמדי באתר Northwest Film Center

## הערות שוליים

קטגוריה:תסריטאיות
קטגוריה:במאיות קולנוע איראניות
קטגוריה:תסריטאים
קטגוריה:במאי קולנוע איראנים
יחסי אוקראינה–מרוקו

ממוזער|בניין בקייב בו שוכנת שגרירות מרוקו ועוד מספר שגרירויות
**יחסי אוקראינה–מרוקו** הם היחסים הדיפלומטיים שבין **[[אוקראינה]]** לבין **[[ממלכת מרוקו]]**.

## סקירה כללית
באפריל 2017 נפגש יו"ר בית הפרלמנט המרוקאי עם שגריר אוקראינה ודן עימו על אמצעים לחיזוק היחסים הדו-צדדיים בין מרוקו לאוקראינה. השניים הדגישו את קיומם של כמה הזדמנויות ופוטנציאלים חשובים לפיתוח חילופי סחר ותרבות בין שתי המדינות, והשגריר ציין כי 5,000 סטודנטים מרוקאים לומדים באוקראינה בתחומי לימוד שונים, כגון רפואה ואדריכלות.

בינואר 2023, כשנה לאחר הפלישה הרוסית לאוקראינה, מרוקו סיפקה 20 טנקים מסוג T-72 לאוקראינה.

## נציגויות דיפלומטיות
* אוקראינה מחזיקה במרוקו שגרירות ברבאט.
* מרוקו מחזיקה באוקראינה שגרירות בקייב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דוידה פטרוצ'י

**דוידה פטרוצ'י** (באיטלקית: **Davide Petrucci**; נולד ב-5 באוקטובר 1991) הוא כדורגלן איטלקי המשחק בעמדת הקשר.

## קריירה
פטרוצ'י התחיל את הקריירה שלו במחלקת הנוער של רומא. בקיץ  הצטרף למחלקת הנוער של מנצ'סטר יונייטד תמורת 200 אלף פאונד.

ב-9 בינואר 2013 הושאל לפיטרבורו יונייטד עד לסיום העונה. שלושה ימים לאחר מכן ערך את הופעת הבכורה שלו בקבוצה, בהפסד 1–2 לנוטינגהאם פורסט. ב-9 בפברואר הבקיע את שער הבכורה שלו בקבוצה, בניצחון 1–2 על לסטר סיטי.

ב-2 בספטמבר 2013 הושאל לרויאל אנטוורפן מליגת העל הבלגית בחוזה עד לסיום העונה, אך בינואר  שוחרר מהמועדון. ב-27 במרץ הושאל לצ'רלטון את'לטיק.

ב-8 בספטמבר 2014 שוחרר מיונייטד וחתם בצ'.פ.ר. קלוז' מליגת העל הרומנית.

ב-29 באוגוסט 2016 חתם בריזספור מליגת העל הטורקית.

ב-13 ביולי 2019 חזר לאיטליה לאחר 11 שנים, וחתם באסקולי מהסרייה ב'. ב-5 באוקטובר 2020 חתם בקוזטנצה.

ב-11 ביולי 2021 חתם בהפועל באר שבע מליגת העל. בינואר 2022 הוציאה הפועל באר שבע את פטרוצ'י ממצבת הזרים שלה ובמקומו הוחתם גוסטבו מרמנטיני. עם זאת, סירב פטרוצ'י לעבור לקבוצה אחרת ונותר בסגל הקבוצה. ב-2 בפברואר 2023, לאחר שנה שלא שיחק, הגיע עם הקבוצה להסכמה על התרת חוזהו.

## תארים
**[[מנצ'סטר יונייטד|מנצ'סטר יונייטד עד גיל 21]]**
* אליפות: 2012/2013

**[[צ'.פ.ר. קלוז'|קלוז']]**
* הגביע הרומני: 2015/2016

**[[הפועל באר שבע]]**
* גביע המדינה: 2021/2022

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:רומא: כדורגלנים
קטגוריה:כדורגלני מנצ'סטר יונייטד
קטגוריה:כדורגלני פיטרבורו יונייטד
קטגוריה:כדורגלני רויאל אנטוורפן
קטגוריה:כדורגלני צ'רלטון את'לטיק
קטגוריה:כדורגלני צ'.פ.ר. קלוז'
קטגוריה:כדורגלני ריזספור
קטגוריה:כדורגלני אסקולי
קטגוריה:כדורגלני הפועל באר שבע
קטגוריה:כדורגלני מסינה
קטגוריה:כדורגלנים זרים בישראל
קטגוריה:ספורטאים איטלקים באנגליה
קטגוריה:ספורטאים זרים בבלגיה
קטגוריה:ספורטאים איטלקים ברומניה
קטגוריה:ספורטאים זרים בטורקיה
קטגוריה:ספורטאים איטלקים בישראל
קטגוריה:איטלקים שנולדו ב-1991
האיטים גרמנים

**האיטים גרמנים** הם תושבי האיטי ממוצא גרמני.

## היסטוריה
היישוב הגרמני הקדום ביותר הידוע בהאיטי נקרא בומברדופוליס. ב, כאלף גרמנים הגיעו להאיטי והתיישבו בבומברדופוליס. הם עסקו בעיקר בחקלאות.

באמצה המאה ה-18, הגרמנים החלו להסדיר ולקיים יחסים מסחריים עם האיטי, ובעקבות כך, הגיעו עוד גרמנים להאיטי, ואף התחתנו עם משפחות בולטות שם וזה אפשר להם לעקוף את האיסור החוקתי נגד זרים שבבעלותם אדמות.

במאה ה-19, הרבה מהעסקים בהאיטי נשלטו על ידי מהגרים איטלקים וגרמנים.

בשנת 1910, 90% המסחר הבינלאומי של האיטי, נשלט על ידי הגרמנים שהתגוררו שם. אף על פי שהם מונים רק כ-200 איש, הם הפעילו כוח כלכלי לא פרופורציונלי.

כשארצות הברית פלשה להאיטי בשנת 1915, הם כלאו מיד והחרימו את כל הגרמנים ואת רכושם. במהלך מלחמת העולם הראשונה, כל הגרמנים בהאיטי היו בבתי הכלא תחת פיקוח ומשמר כבד. בסוף מלחמת העולם הראשונה עזבו מרבית הגרמנים את האיטי, ולעולם לא חזרו בשל עוינות הכוח הכובש האמריקני. ארצות הברית מעולם לא החזירה את החפצים הגרמניים שהוחרמו.

בשנת 1940, במהלך מלחמת העולם השנייה, כאשר האיטי הכריזה מלחמה על גרמניה, שוב הוחרמו כל נכסי הגרמנים בהאיטי, אך בהמשך העבירו בהאיטי חוק להחזרתם לבעליהם החוקיים. בשנת 1942, נשלחו אסירי מלחמה גרמנים אלה לארצות הברית, על פי בקשה אמריקאית, כערובה לאסירים האמריקניים שהוחזקו בגרמניה, ורק בשנת 1946 הם הוחזרו להאיטי.

## ראו גם
* יחסי גרמניה–האיטי

## הערות שוליים

קטגוריה:האיטי: תרבות
האיטים צרפתים

**האיטים צרפתים** הם תושבי האיטי ממוצא צרפתי.

## היסטוריה

בשנת 1697, הצרפתים החלו לשלוט בהאיטי. בתקופת זו, הם טבחו בתושבים המקוריים ושעבדו אותם, וכתוצאה מכך, היוו הצרפתים 90% מתושבי האיטי בתקופה זו.

### מרד העבדים

בשנת 1791 החל מרד העבדים בהאיטי, שכלל שחורים דרשו את זכויותיהם, לנטוש את העבדות ושוויון. בשנת 1804, לאחר ניצחון העבדים במרד, הם טבחו בצרפתים שבהאיטי, מה שהוביל לצמצום בולט של הצרפתים בהאיטי.

## ראו גם

* יחסי האיטי–צרפת

## הערות שוליים

קטגוריה:האיטי: תרבות
עונת 1997/1998 בליגת העל ההולנדית

**עונת 1997/1998** הייתה העונה ה-42 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פ.צ חרונינגן ופולנדם ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (17 ששיחקו בעונה שעברה, אליהן הצטרפה מ.ו.ו. מאסטריכט שעלתה מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.

### טבלת הליגה

### פלייאוף הירידה

#### בית א

#### בית ב'

קטגוריה:עונות בליגת העל ההולנדית
קטגוריה:תחרויות כדורגל ב-1997
קטגוריה:תחרויות כדורגל ב-1998
גביע אוקיאניה לאומות 2020

**גביע אוקיאניה לאומות 2020** תוכנן להיערך בחודש יוני 2020 ולהיות הטורניר ה-11 של גביע אוקיאניה לאומות בכדורגל.

הטורניר תוכנן להיערך בניו זילנד, שהצעת האירוח שלה התקבלה על-ידי קונפדרציית הכדורגל של אוקיאניה ב-10 בינואר 2020. שמונה נבחרות היו אמורות להשתתף בטורניר זה, כאשר נבחרת ניו זילנד היא האלופה המכהנת, לאחר שזכתה בגביע אוקיאניה לאומות 2016.

ב-21 באפריל 2020 הודיעה קונפדרציית הכדורגל של אוקיאניה שהטורניר נדחה עד להודעה חדשה בשל מגפת הקורונה והקושי במציאת מועד חלופי לקיומו של הטורניר. לבסוף לא נמצא מועד חלופי לקיום הטורניר, והוחלט לבטל את הטורניר לחלוטין ולקיים רק את הטורניר הבא ב-2024.

## הערות שוליים

קטגוריה:גביע אוקיאניה לאומות
קטגוריה:תחרויות כדורגל ב-2020
קטגוריה:תחרויות כדורגל בניו זילנד
קטגוריה:אירועי ספורט שהושפעו ממגפת הקורונה
קטגוריה:2020 באוקיאניה
יוסף גז (הראשון)

הרב **יוסף גז** היה רב תוניסאי ובן למשפחת הרבנים גז. בנו של הרב דוד גז ראש אבות בתי הדין של תוניס (ומחבר הספר "נר דוד"), ואביו של הרב אליהו חי גג'. מכונה הרב יוסף גז "הראשון", להבדיל מנכדו, הרב יוסף גז "השני", גם הוא ראש אבות בתי הדין של תוניס.

## ביוגרפיה
יוסף גז נולד בשנת ה'תקנ"ג לרב דוד חזקיה גז - ראש אבות בתי הדין של תוניס, ונישא לבתו של הרב יהודה הכהן טנוג'י. לזוג נולדו לו שלושה בנים: הרב חיים דוד (מחבר הספר חיים לישראל ואביו של הרב יוסף גז "השני"), הרב בן ציון, והרב אליהו חי גג'.

התפרסם בדרשות שהיה נושא בפני קהל גדול בעירו בשבתות ובאירועים, וכך תיארו נכדו יוסף גז (השני) בהקדמה לספר "חיים לישראל" שכתב בנו חיים דוד: "צדיק השם והכולל רב ועצום **דורש טוב לעמו** המזכה את הרבים כמהר"ר יוסף גג'".

נפטר בשנת ה'תרי"ג, והוספד על ידי גדולי רבני תוניס.

## חיבוריו
חיבוריו שראו אור:
* **זר זהב** - ליוורנו תרל"ב (1872). מהדורה של ספר הזוהר שערך בנו של הרב יוסף, הרב אליהו חי גג', וכוללת שני פירושים - **זר זהב** שכתב אביו הרב יוסף, לצד פירוש בשם **כתם אופיר**, שמלוקט על ידי העורך מדברי כמה מקובלים תוניסאים ביניהם הרבנים מסעוד רפאל אלפסי ומשה סלום. קישור לכרכים על ספר בראשית ועל ספר שמות באתר הספרייה הלאומית מאוסף גרשם שלום.
* **פ"י המדב"ר** - ליוורנו תרמ"ד (1883). פירוש על ההגדה של פסח. שמו של הספר הוא ראשי תיבות "**פי**רוש **ה**גדה **מ**מני יוסף **ב**ר **ר**בינו **ד**וד". הובא לבית הדפוס שנה אחרי מות המחבר על ידי בנו הרב אליהו חי גג', ובסיועו של הנדבן יצחק דאנינוס. הודפס עם הסכמת רבים מרבני תוניס, הן מרבני קהילת התוניסאים ביניהם הרב ישועה בסיס, הרב אברהם הכהן יצחקי, הרב נתן בורג'ל והרב שלמה שמאמא, והן מרבני קהילת הגראנה הרב דניאל כרטוזו, הרב דוד בונאן והרב יוסף למברוזו. קישור לספר באתר HebrewBooks.
* הספד שכתב על הרב יצחק לומברוזו, הרב הראשי של יהדות תוניסיה. הודפס בכתב העת מקבציאל גיליון כ' של חברת אהבת שלום, עמ' מ'-נ"ה.

חיבוריו שלא הודפסו (הוכנו לדפוס על ידי המחבר ונותרו בכתב יד):
* **בניין אב** - על הי"ד החזקה לרמב"ם.
* **שבט ישראל** - מוסר על סדר פרשיות התורה.
* **ראשית הגז** - חידושי תורה..
* **בידו אנ"ך** - על התנ"ך, מדרש תנחומא ו-ספר הזוהר.
* **שיטה רחבה על מסכת [[בבא קמא]].**
* **חידושים על התלמוד (גיטין)** - "מהדורה קמא בישיבת אבי ... ה' באדר התקס"ט ... מהדורה בתרא בישיבת ... בעל המחבר ערך השלחן [=יצחק טייב] ביום ר"ח תמוש ... התקע"ד". 121 דפים.
* **בתי הנפש** - דרושים להספד.

## הערות שוליים

קטגוריה:רבנים תוניסאים
קטגוריה:ילידי 1793
קטגוריה:נפטרים ב-1853
אינגריד ואלברי

**אינגריד ואלברי** (בשוודית: **Ingrid Wallberg**; 4 במאי 1890 – 23 בינואר 1965) הייתה אדריכלית שוודית. ידועה בעיצוביה הפונקציונליסטים, היא הייתה האישה השוודית הראשונה שעסקה באדריכלות, שהייתה בעלת משרד אדריכלים.

## ביוגרפיה
אינגריד נולדה למשפחה אמידה בהלמסטאד, שוודיה, שם ניהלה המשפחה את ענף הטקסטיל לייצור בדים ולבנים Wallbergs Fabriks AB ו- Slottsmöllans tegelbruk . אביה אלפרד ואלברי, היה מנכ"ל החברה. רוב ילדותה עברה עליה בווילה אקבו שבעיר. היא למדה בבית הספר ג'ורסהולם. בגיל 18 היא חלתה במחלת עיניים, ונסעה לברלין לגור אצל אחת מאחיותיה. בעת שהותה שם, ואף על פי שעדיין לא הייתה לה הכשרה רשמית, כשרונה הוכר והיא זכתה להכין תוכנית-בינוי-עיר שהתקבלה. כשהייתה בת 25 החליטה למסד את כשרונותיה והחלה לומדת אדריכלות. בשנת 1915 למדה אדריכלות ב Königliche Kunstgewerbeschule ובמקביל עברה שיעורים פרטיים בציור קונסטרוקטיבי ורישום פרספקטיווי.
[ימין|ממוזער| [:sv:Stora Gårda|אחוזת סטורה גרדה באורגריטה בה התגוררה ואלברי משנת 1909 ועד מותה בשנת 1965.]]
בגיל 17 פגשה ואלברי את האדריכל אלברט ליליאנברג . שנתיים אחר כך הם נישאו. לילינברג מונה באותה שנה למשרת מהנדס תכנון ערים ראשון בגטבורג, והזוג עבר לסטורה גרדה, שם נולד בנם. במהלך תקופה זו שימשה ואלברי כעוזרת לבעלה ויחד הם נכנסו למספר תחרויות תכנון עירוני, כולל אחת בשיקגו, שם זכו במקום השלישי.  בשנת 1923 נכנסה ואלברי לתערוכת גטבורג, שם עבדה מקרוב עם Förening Hus och Hema והציגה את הדיור בעיר. הנישואים עם אלברט לילנברג היו אומללים וכדי לפצות את עצמה, אינגריד הפכה ל"תולעת ספרים". היא התעמקה במיוחד בספרים העוסקים בתכנון ערים ופילוסופיה ולצידם ספרי מדע בדיוני- צרפתי, גרמני ואנגלי.
שמאל|ממוזער| וילה בפריצגטאן, אורגריטה, שתוכננה על ידי ואלברי ואלפרד רוט.
אינגריד התגרשה מבעלה הראשון בינואר 1927. ועברה לגור אצל אחותה לוטי, שעברה לפריז כדי להתחתן עם אלברט ז'אנרה.

ז'אנרה היה אחיה של ענק האדריכלות השווייצרית לה קורבוזיה. מתחילת שנת 1928 ואלברי זכתה ללמוד אצלו ולהתעמק בסגנון עבודה שונה בתכלית מזה שהכירה. במהלך תקופה זו היא התמחתה בפונקציונליזם. אלפרד רוט, אדריכל בחברת "לה קורבוזיה", הוא שהנחה אותה. בשנת 1928 היא חזרה לשוודיה, והקימה בעזרת רוט בגטבורג. את משרד אדריכלים R&W. משרדה התמחה בתכנון בנייני דירות חדשים ובתים מדורגים, שינוי בתים צמודיי קרקע והקמת בניינים תעשייתיים בסגנון פונקציונלי.

עיקר המוניטין שלה היה על "ביתו של החייט" בו עשתה ואלברי שימוש בסלע.

בשנת 1929 ואלברי נישאה בשנית, לרופא גוסטה גוטלין. עם מות אביה בשנת 1930, היא חזרה להאלמסטד והתמסרה לעסק המשפחתי. היא הפכה לחברה במועצת המנהלים של Wallbergs Fabriks AB, ובסופו של דבר היא היו"ר שלה בין השנים 1955-1965.

בעיר הולדתה, ואלברי תכננה את מרבית מבני התעשייה ובתי מגורים פרטיים. היא הלכה לעולמה בעיר ארגריטה, ב־23 בינואר 1965.

## קישורים חיצוניים

## הערות שוליים

קטגוריה:אדריכליות
קטגוריה:אדריכלים שוודים
קטגוריה:דירקטוריות
קטגוריה:דירקטורים
קטגוריה:ילידות 1890
קטגוריה:ילידי 1890
קטגוריה:נפטרות ב-1965
קטגוריה:שוודים שנפטרו ב-1965
המהפכה הבאדית

[ממוזער|330x330 פיקסלים|כניסת הצבא המהפכני לעיר לראך, ציור של [פרידריך קייזר]]
**המהפכה הבאדית** (בגרמנית: **Badische Revolution**) הייתה ניסיון כושל למהפכה לאומית-רפובליקנית נגד הדוכסות הגדולה של באדן בשנים 1848–1849 כחלק מאביב העמים בגרמניה נגד הקונפדרציה הגרמנית.

אביב העמים בגרמניה החל בחודש מרץ 1848 בדוכסות הגדולה של באדן בהשראת המהפכה בצרפת, המהפכנים הבאדים שאפו להפוך את באדן לדמוקרטיה במסגרת רפובליקה פדרלית פאן-גרמנית ולהפיל את מעמד האצולה שלטענתם דיכא את בני העם הגרמני ופילג אותו לפיאודומים.

[ממוזער|[פרידריך הקר|150px]]
[ממוזער|[גוסטב שטרובה (מהפכן)|גוסטב שטרובה|150px]]

חלק מהמהפכנים היו סוציאליסטים וחלק קפיטליסטים, אך כולם היו אנטי-מונרכיסטים. אחרי שפרצה המהפכה בבאדן פרצו התקוממויות דומות במקומות רבים שהיו תחת הקונפדרציה הגרמנית. נקודות השיא של המהפכה היו התקוממות הקר (Heckeraufstand) באפריל 1848 שהייתה ניסיון פשיטה על ארמון הדוכס בהובלת המהפכן פרידריך הקר והפיכת שטרובה (*Struve-Putsch)* בספטמבר 1848 שבה המהפכן גוסטב שטרובה עמד בראש צבא שכבש את העיר לראך (Lörrach).

המהפכה לוותה לפרקים גם ברדיפת יהודי באדן על ידי חלק מהמהפכנים.

המהפכנים מאזורי גרמניה השונים, כולל באדן, הקימו יחד את הפרלמנט הדמוקרטי של השטחים בשליטתם, האספה הלאומית של פרנקפורט בעיר פרנקפורט אם מיין. אותו אזור בו התחילו מהפכות אביב העמים היה גם המעוז האחרון של המהפכנים, ב-23 ביולי 1849 כוחות צבא פרוסיים כבשו את מעוז המהפכה ראשטאדט בבאדן והמהפכה דוכאה סופית.

## בתרבות
המהפכה הבאדית התקבעה כאירוע הרואי בתודעה ההיסטורית של באדן.

השיר המהפכני "Heckerlied", "הקרליד", "שיר הקר", על שם פרידריך הקר, שימש את המהפכנים הבאדים כהמנון בלתי-רשמי ונהיה שיר עם באדי, השיר מבטא התנגדות חריפה ל"סדר הישן" ושאיפות אלימות מאוד נגד כמרים ובני אצולה.

ב-1964 יצא לאור הספר "כתבי אנדריאס לֶנץ" מאת שטפן היים העוסק במהפכן באדי המהגר לארצות הברית. ב-1986 הופק סרט טלוויזיה גרמני בן ארבעה חלקים בבימויו של הבמאי הגרמני דיטר ברנר בשם "לנץ, או החירות", על פי ספרו של היים.

## קישורים חיצוניים

קטגוריה:מהפכות
קטגוריה:גרמניה: היסטוריה
מרטין ראינוב

**מרטין ניקולייב ראינוב** (בבולגרית: **Мартин Николаев Райнов**; נולד ב-25 באפריל 1992) הוא כדורגלן בולגרי בעמדת הקשר.

## קריירת מועדונים
ראינוב, התחיל את הקריירה שלו בקבוצת הילדים יאנטרה גברובו ובגיל 13 הצטרף למחלקת הנוער של ברואה סטארה זגורה.

בקיץ , ראינוב הושאל לאיטר 1924 מהליגה הבולגרית השנייה. ב-13 באוגוסט, ראינוב ערך את הופעת הבכורה שלו במועדון, בניצחון 0-1 נגד ליובימטס. ב-12 בנובמבר, ראינוב הבקיע את שער הבכורה שלו בקריירה בניצחון 1-2 נגד דורוסטול. בינואר , הושאל לסילבן 2000.

בקיץ , ראינוב חזר לברואה. ב-11 באוגוסט, ראינוב ערך את הופעת הבכורה שלו בליגת העל הבולגרית, בניצחון 0-4 נגד בוטב וראטסה. בינואר , ראינוב הושאל לבנסקו.

בקיץ , ראינוב עזב את ברואה וחתם בחאסקובו.

בקיץ , ראינוב חזר לליגה השנייה וחתם בלוקומוטיב גורנה אוריאחוביצה. בקדנציה זו, כבש 5 שערים ב-17 משחקי ליגה עד לאמצע העונה, אז חתם בלוקומוטיב פלובדיב. ב-24 בספטמבר 2016, ראינוב הבקיע את שער הבכורה שלו בליגת העל הבולגרית, בניצחון 1-2 נגד נפטוהימיק.

בינואר , ראינוב חזר לברואה. בקדנציה זו, ראינוב הפך לשחקן הרכב מוביל בקבוצה.

ב-5 בפברואר 2019, ראינוב חתם בלבסקי סופיה.

ב-1 ביולי 2021, ראינוב חתם במ.ס. אשדוד מליגת העל, שהייתה קבוצתו הראשונה מחוץ לבולגריה. באשדוד, ראינוב רשם שתי הופעות במסגרת מוקדמות הקונפרנס ליג בצמד המשחקים נגד קרבאך. ב-30 באוגוסט 2021, ראינוב שוחרר ממ.ס. אשדוד.

ב-10 בספטמבר 2021 ראינוב חתם בארג'ש פישטש מליגת העל הרומנית.

## קריירה בינלאומית
באוגוסט , ראינוב זומן לראשונה לסגל נבחרת בולגריה. כעבור חודשיים, ערך את הופעת הבכורה שלו בנבחרת, בהפסד 3-0 ל.

## קישורים חיצוניים

## הערות שוליים

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני ברואה סטארה זאגורה
קטגוריה:כדורגלני לוקומוטיב פלובדיב
קטגוריה:כדורגלני לבסקי סופיה
קטגוריה:כדורגלני מועדון ספורט אשדוד
קטגוריה:כדורגלני לוקומוטיב סופיה
קטגוריה:כדורגלני נבחרת בולגריה
קטגוריה:כדורגלנים זרים בישראל
קטגוריה:ספורטאים בולגרים בישראל
קטגוריה:ספורטאים זרים ברומניה
קטגוריה:בולגרים שנולדו ב-1992
חולדה זיפנית אדומה

**חולדה זיפנית אדומה** (שם מדעי: *Lophuromys sikapusi*) היא מין של מכרסם מהמשפחת העכבריים, הנפוץ באפריקה שמדרום לסהרה במדינות: אנגולה, בנין, קמרון, הרפובליקה המרכז-אפריקאית, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, גינאה, קניה, ליבריה, ניגריה, סיירה לאון, טנזניה, טוגו ואוגנדה.

## מאפיינים
אורכו של המכרסם הוא אחד עשר עד שלושה עשר סנטימטרים, ואורך הזנב 6.5 עד 8.2 סנטימטרים ומשקלו 45–90 גרמים. אורך כפות רגליו האחוריות 2.1 עד 2.3 סנטימטרים ואורך האוזניים 1.5 עד 1.7 סנטימטרים.

צבע הפרווה חום עד אדמדם ולנקבות יש שלושה זוגות של פטמות.

המכרסם חי במרבית מדינות אפריקה שמדרום לסהרה במגוון בתי גידול הכוללים סוואנות, ביצות, אדמות חקלאיות, שפלות, הרים עד לגובה 1,600 מטרים ויערות גשם.

המכרסם חי על הקרקע וניזון בעיקר מחרקים, אך אוכל גם צמחים, חוליתנים אחרים ואפילו נבלות.

המכרסם חופר מתחת לקרקע מנהרות. הקן עשוי מעשב, והנקבה ממליטה בעונה הגשומה 2–3 גורים, לאחר הריון של כ-21 יום. הוא מתחיל להתרבות בגיל חודשיים.

בשל תפוצתו הרחבה של המין ובגלל הסיבה שהוא מצוי באזורים מוגנים רבים, המין מוכר על ידי הרשימה האדומה של IUCN כמין שאינו בסיכון.

## קישורים חיצוניים

## הערות שוליים

קטגוריה:קוצניים (עכברים)
קטגוריה:יונקים ביערות הגשם האפריקאים
קטגוריה:בעלי חיים שתוארו ב-1853
קטגוריה:טקסונים שתוארו בידי קונרד יאקוב טמינק
אמיל סומורי

[ממוזער|300px|אחת האופרטות שכתב ([לברית)]]
**אמיל סומורי** (במקור **מנו וייס**, בהונגרית: **Szomory Emil**; בודפשט, 12 בפברואר 1874 – אושוויץ, 1944?) היה סופר יהודי-הונגרי, עיתונאי, מבקר תיאטרון, מחזאי, מחבר אופרטות. אחיו הצעיר של הסופר ומחזאי דז'ה סומורי (1869–1944). אמיל סומורי כתב גם יצירות בהתייחסות לתיאטרון ולספרות יפה.

## ביוגרפיה
אמיל סומורי נולד במשפחה יהודית בשם מנו וייס בבודפשט, אחיו הבכור והמבוגר בחמש שנים היה דז'ה סומורי שנספה בשואה גם הוא. בסיום לימודיו בתיכון החל משנת 1891 לעבוד כעיתונאי וככותב מאמרים וטורים בעיתונים וכתבי עת שונים. תחילה עבד כשכיר בעיתונים "נמזט" (Nemzet), כלומר "האומה", לימים ב"מדיאר נמזט" (Magyar Nemzet). לאחר מכן מאז הקמתו בשנת 1903 עבד כשכיר בעיתון הערב בשם "העיתון" (Az Ujság). אחר כך בשנת 1918 הפך לראש דסק התיאטרון של העיתון ולעובד בכיר בו.

בשנות מלחמת העולם הראשונה עבד ככתב צבאי. הוא גורש למחנה ההשמדה אושוויץ בשנת 1944 בשל מוצאו היהודי. הוא נפטר בסביבות קיץ 1944 באושוויץ. רבות מיצירותיו פורסמו בדפוס. הוא כתב סיפורים קצרים וטורים בעיתונים, שחלק גדול מהם יחסית הופיעו גם בכרכים עצמאיים. הוא קיבל על עצמו לכתוב גם מחזות ואופרטות, כמו גם ליבריות לאופרטות. בנוסף, שתי ליבריות עצמאיות שלו הופיעו, והאופרטות הוצגו בתיאטרון ארקל. הוא גם פרסם מאמרים ביקורתיים על הצגות תיאטרון. כתביו אלה פורסמו תחת שם בדוי Sorry.

## יצירותיו
* סיפורי פריז - רומן. בודפשט, 1895. הוצאה מחודשת - סיפורי פריז. בודפשט: אתנאום, 1900.
* קומדיה. בודפשט: אתנאום, 1906. פרסום מחדש - קומדיה. ספרייה מודרנית. בודפשט: אתנאום, 1932.
* בודפשט המשתעשעת.
* בודפשט, לצאת בבקשה. בודפשט, 1907.
* לפני המסך ומאחורי המסך. בודפשט: זינגר וולפנר, 1913. 190 עמודים.
* שארושי, תחמושת! ועל מכתבי שדה קרב אחרים. בודפשט: אתנאום, 1914. 77 עמודים.
* ליבנה הררית ומכתבים אחרים משדה הקרב האיטלקי. ספרייה מודרנית 468–470. בודפשט: אתנאום, 1915. 79 עמודים.
* הטירה שאינה ניתנת לכיבוש. בודפשט, 1915.
* יאסקונהוסאר ה-13 ורומני מלחמה אחרים. בודפשט, 1917. 142 עמודים. העיתון, מס '126.
* הילדה הקטנה: אופרטה בשלוש מערכות - דרמה. בודפשט: ציפזר וקניג, 1920.

## לקריאה נוספת
* לקסיקון יהודי הונגרי. 1929. עורך פטר אויווארי. אמיל סומורי
* לקסיקון ביוגרפי הונגרי. עורכת ראשית אגנש קניירש. 1969
* לקסיקון אמנות הבמה ההונגרי. 1994 
* אמיל סומורי בלקסיקון העולמי של טולנאי 1926–1933.
* אמיל סומוריבלקסיקון ההומור. 2001. 
* מיהאי קולושווארי-בורצ'ה: הספרות בהונגריה על השאלה היהודית: תפקיד היהדות בחיים האינטלקטואליים בהונגריה. 1940.

## קישורים חיצוניים

* 

קטגוריה:עיתונאים יהודים הונגרים
קטגוריה:סופרים ומשוררים שנספו במחנה ההשמדה אושוויץ
קטגוריה:נספי השואה
קטגוריה:מבקרי ספרות יהודים הונגרים
קטגוריה:סופרים יהודים הונגרים
קטגוריה:סופרים אסורים (הונגריה, 1944)
קטגוריה:מחזאים יהודים הונגרים
קטגוריה:כתבים צבאיים יהודים
קטגוריה:מבקרי תיאטרון
קטגוריה:הונגרים שנולדו ב-1874
קטגוריה:הונגרים שנפטרו ב-1944
מילקשייק אבק שריפה

**מילקשייק אבק שרפה** (באנגלית: **Gunpowder Milkshake**) הוא סרט פעולה אמריקאי שבוים בידי נבות פפושדו ונכתב בידי פפושדו ואהוד לוסקי. הסרט יצא בארצות הברית בשירות הזרמת המדיה נטפליקס ב-14 ביולי 2021, וב-15 ביולי בבתי הקולנוע בישראל. בסרט מככבות קארן גילאן, לנה הידי, קארלה גוג'ינו, קלואי קולמן, מישל יאו, אנג'לה באסט ופול ג'יאמטי.

## תקציר העלילה
**סם** (קארן גילאן) הייתה רק בת 12 כשאמה **סקרלט** (לנה הידי), מתנקשת-על, נאלצה לנטוש אותה ולהיעלם. 15 שנים מאוחר יותר, סם היא ציידת ראשים והיא עובדת עבור "הפירמה" החברה בה עבדה אמה. היא משתמשת בכישרונה יוצא הדופן על מנת לנקות אחר התיקים הכי מסוכנים של "הפירמה" לה היא נאמנה בצורה עיוורת. סם נשלחת למשימת חיסול שגרתית ונאלצת לבחור בין נאמנותה לחברה שגידלה אותה, או להצלת חייה של **אמילי** (קלואי קולמן) בת ה-8. כדי לשרוד היא חוברת מחדש לצוות "הספרניות" שעבדו עם אמה. שלושה דורות של נשים חייבות למצוא דרך לסמוך זו על זו, לעמוד מול "הפירמה" וצבא המתנקשים שלה ולחסל את אלו שיכולים לקחת מהן הכל.

## שחקנים ודמויות

## הפקה
הפקת הסרט הוכרזה בשנת 2018, כשהחברות Studiocanal ו-The Picture Company זכו בזכויות ההפקה של הסרט. התסריט נכתב בידי נבות פפושדו ואהרון קשלס (שעבדו יחדיו בעבר על הסרטים כלבת ומי מפחד מהזאב הרע), יחד עם אהוד לוסקי. פורסם שאנדרו רונה ואלכס היינמן יפיקו את הסרט. במאי 2019 פורסם שקשלס עזב את הפרויקט.

בינואר 2019 פורסם שקארן גילאן תככב בסרט, ולאחר מכאן פורסמו גם הליהוקים של לנה הידי, אנג'לה באסט, פול ג'יאמטי,מישל יאו, קארלה ג'וגינו, איוואן קיי, אדם נגייטיס וראלף אינסון.

הסרט צולם מיוני עד אוגוסט 2019 בברלין.

## קישורים חיצוניים

## הערות שוליים

קטגוריה:סרטי 2021